خطرے سے دوچار زبان

خطرے سے دوچار زبان یا مخدوش زبان یا قریب‌ الختم زبان اس زبان کو کہا جاتا ہے جس کے بولنے والے لوگ یا تو مر جاتے ہیں یا دوسری زبانوں کو اپنا لیتے ہیں جس کے نتیجے میں وہ زبان ختم ہونے کے دہانے پر پہنچ جاتی ہے۔ جب کسی زبان کا کوئی بھی مادری طور بولنے والا باقی نہ رہے تو وہ زبان ”مردہ زبان“ کہلاتی ہے۔ اور اگر کوئی بھی شخص اسے بولنے کے قابل نہ رہے تو وہ زبان ”معدوم زبان“ بن جاتی ہے۔ مردہ زبان کو اگرچہ تحریری یا صوتی ریکارڈ کے ذریعے پڑھا جا سکتا ہے لیکن جب تک کوئی اسے روانی سے بولنے والا موجود نہ ہو وہ مردہ یا معدوم ہی شمار ہوتی ہے۔ اگرچہ انسانی تاریخ میں زبانوں کا ختم ہونا ہمیشہ سے ہوتا آیا ہے مگر آج کل یہ عمل بہت تیزی سے جاری ہے جس کی وجوہات میں عالم‌ گیریت، بڑے پیمانے پر ہجرت، ثقافتی تبدیلی، لسانی سامراجیت، جدید نو آبادیاتی نظام اور لسانی قتل (کسی زبان کا جان بوجھ کر خاتمہ) شامل ہیں۔See pp. 55-56 of Zuckermann, Ghil'ad, Shakuto-Neoh, Shiori & Quer, Giovanni Matteo (2014), Native Tongue Title: Proposed Compensation for the Loss of Aboriginal Languages, Australian Aboriginal Studies 2014/1: 55-71.

زبان کی تبدیلی اس وقت رونما ہوتی ہے جب کسی برادری کے افراد ایسی زبان اپنانا شروع کر دیتے ہیں جو زیادہ سماجی حیثیت یا معاشی فائدے سے جڑی ہو یا جو دنیا میں وسیع پیمانے پر بولی جا رہی ہو۔ وقت کے ساتھ ان کی اپنی مادری زبان پس پردہ میں چلی جاتی ہے یہاں تک کہ وہ معدوم ہونے لگتی ہے۔ یہ تبدیلی صرف زبان کا زوال نہیں بلکہ ایک پوری تہذیب، روایات اور ثقافتی ورثے کا خاتمہ بھی ہوتی ہے۔ عالمگیریت، معاشی دباؤ اور بعض زبانوں کا اعلیٰ سمجھا جانا، اس عمل کو تیز کر دیتے ہیں۔ آج دنیا میں تقریباً 6،000 سے 7،000 زبانیں رائج ہیں۔ ماہرین لسانیات کا ماننا ہے کہ ان میں سے نصف سے بھی زیادہ (یعنی 50 فیصد سے 90 فیصد تک) سنہ 2100ء تک یا تو شدید خطرے میں ہوں گی یا ہمیشہ کے لیے ختم ہو جائیں گی۔ دنیا کی کل آبادی کا نصف 20 رائج زبانیں بولتا ہے جبکہ باقی ہزاروں زبانیں بمشکل چند ہزار یا اس سے بھی کم افراد تک محدود ہیں۔

زبان کی موت کی جانب پہلا قدم  (potential endangerment) کا مرحلہ ہوتا ہے۔ اس مرحلے میں زبان پر خارجی دباؤ تو شدید ہوتا ہے تاہم اس کے باوجود بولنے والے موجود ہوتے ہیں جو اسے اپنی اولاد کو منتقل کرتے ہیں۔ دوسرا مرحلہ  (endangerment) کا ہوتا ہے جس میں زبان کے بولنے والے بہت کم رہ جاتے ہیں اور نئی نسل بالخصوص بچے اسے سیکھنا ترک کر دیتی ہے۔ تیسرا مرحلہ  (seriously endangered) کا ہوتا ہے جہاں یہ اندیشہ بڑھ جاتا ہے کہ زبان اگلی نسل تک نہیں پہنچ پائے گی اور جلد معدوم ہو جائے گی۔ اس کے بعد چوتھا مرحلہ  (moribund) کا ہوتا ہے جو اس امر کی علامت ہے کہ زبان تقریباً مردہ ہو چکی ہے۔ آخرکار پانچواں اور آخری مرحلہ  (extinction) کا ہوتا ہے جب زبان مکمل طور پر نابود ہو جاتی ہے اور اس کا کوئی مادری طور بولنے والا باقی نہیں رہتا۔

بعض وسیع پیمانے پر بولی جانے والی زبانوں کی علاقائی بولیاں خود خطرے سے دوچار ہوتی ہیں جیسا کہ اردو کی ایک قدیم شہری بولی کرخنداری ہے، جو کبھی دہلی کے گلی کوچوں میں رائج تھی مگر آج کے دور میں خطرے سے دوچار ہے۔

 حوالہ جات 

زمرہ:خطرے سے دوچار زبانیں